R O M Â N I A   

MINISTERUL EDUCAŢIEI

INSPECTORATUL ŞCOLAR JUDEŢEAN CLUJ
GRĂDINIŢA CU PROGRAM PRELUNGIT ,,ZÂNA ZORILOR’’CLUJ-NAPOCA,

Str. Sighisoarei nr 15, cod postal 400366, tel.0264-453188 ,e-mail gradinita58@yahoo.com
__________________________________________________________________________________________
ANUNŢ CONCURS PENTRU POST CONTRACTUAL
A)
Grădinița cu Program Prelungit “Zâna Zorilor”, cu sediul  în Cluj-Napoca, str. Sighișoarei, nr. 15, județul Cluj, organizează concurs pentru ocuparea următorului post contractual, conform H.G. nr. 1336/08.11.2022:
1. Nivelul postului: execuție
2. Denumirea postului: ÎNGRIJITOR, post vacant, pe perioadă nedeterminată, 8 ore/zi, nivel de studii medii sau generale
3. Gardul/Treapta profesional/profesională: I G/M
4. Numărul de posturi: 1
B)
Documentele solicitate candidaților pentru întocmirea dosarului de concurs:
Art. 35. — (1) Pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

Copiile de pe actele prevăzute la lit. b)-e) precum și copia certificatului de încadrare în grad de handicap (dacă este cazul)  se prezintă însoțite de documentele originale, pentru a se certifica cu mențiunea  ”conform cu originalul".

În cazul adeverinței medicale se au în vedere prevederile Ordinului comun MS/MEC nr. 55/3335/2026:

Art. 1. -
 (1) Înscrierea la concursul pentru ocuparea unei funcţii didactice, didactice auxiliare sau administrative, precum şi a unei funcţii de conducere, de îndrumare şi control în învăţământul preuniversitar este condiţionată de prezentarea certificatului medical emis de medicul specialist de medicina muncii.

(2) Emiterea certificatului medical prevăzut la alin. (1) se realizează în baza avizului medicului specialist psihiatru, a adeverinţei medicale eliberate de medicul de familie şi a consultaţiei specifice de medicina muncii, care include anamneza medicală, anamneza profesională şi examen clinic.

Dosarele care nu îndeplinesc condițiile de particpare și care nu conțin documentele solicitate vor fi respinse în cadrul selecției de dosare, organizată de către comisia de concurs.

C)
Condiţii generale prevăzute de art. 15 din H.G. nr. 1336/08.11.2022:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza everinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul national automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiţii specifice de participare la concurs:

a) nivelul studiilor: studii generale/medii cu/fără diplomă de bacalaureat,
b) vechime: nu necesită
D)
Bibliografie:

- ORDIN M.S. nr. 1456/25.08.2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor si tinerilor cu modificările și completările ulterioare;

- Ordinul comun al ME și MS nr. 5338/1082/01.10.2021 pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2;

- Legea nr. 319/2006 a securității și sănătății în muncă, cu modificările și completările ulterioare;

-  Legea nr. 307 privind apărarea împotriva incendiilor, cu modificările și completările ulterioare;

- Legea 53/2003 – Codul Muncii – Răspunderea disciplinară (Art. 247 – Art. 252), cu modificările și completările ulterioare;
- Fișa postului pentru funcția de îngrijitoare, în vigoare la data organizării concursului.

E)
Tematica:

1. Noţiuni privind colectarea şi evacuarea reziduurilor în condiţii de securitate,
2. Noţiuni privind descrierea etapelor parcurse pentru o bună curăţenie, a regulilor pentru   efectuarea curăţeniei, precum şi a controlului eficienţei curăţeniei,
3. Noţiuni privind metodele folosite pentru dezinfecţie, regulile generale ale dezinfecţiei, precum şi controlul eficienţei acesteia,
4. Noţiuni privind igiena personală și echipamentul de protecţie a lucrătorului,
5. Noţiuni privind funcţiunile şi circuitele funcţionale în cadrul unei unităţi,
6. Noțiuni privind sănătatea și securitatea în muncă,

7. Noțiuni privind apărarea împotriva incendiilor.
F)
Calendarul concursului:
- 08.09.2026, ora 13.00: termenul limită pentru depunerea dosarelor;

- 17.09.2026, ora 09.00: proba scrisă a concursului, la sediul instituției: str. Sighișoarei, nr. 15, Cluj-Napoca,
- 17.09.2026, ora 11.30: proba interviu a concursului, la sediul instituției: Sighișoarei, nr. 15, Cluj-Napoca.
Desfășurător concurs:

- Publicarea postului: 26.08.2026
- Înscrierea la concurs se va face în perioada 26.08.2026-08.09.2026, între orele 09.00-13.00 la sediul instituției: str. Sighișoarei, nr. 15, Cluj-Napoca. 
- Selecția dosarelor depuse: 09.09.2026, ora 9:00
- Afișarea rezultatelor secției dosarelor: 09.09.2026, ora 11.00
Depunerea contestațiilor privind rezultatele selecției dosarelor candidaților se poate face în cel mult o zi lucrătoare de la data afișării rezultatelor: 10.09.2026, ora 11.00

- Afișarea rezultatelor soluționării contestațiilor: 11.09.2026 ora 11.00

- Proba scrisă a concursului: 17.09.2026, ora 09.00

- Afișarea rezultatelor la proba scrisă: 17.09.2026, ora 11.00
- Proba interviu a concursului: 17.09.2026, ora 11.30
- Afișarea rezultatelor concursului: 17.09.2026, ora 13.00
Depunerea contestațiilor privind rezultatele concursului se poate face în cel mult o zi lucrătoare de la data afișării rezultatelor: 18.09.2026, ora 13.00
- Afișarea rezultatelor finale: 18.09.2026, ora 15.00.  

Detalii suplimentare se pot obține la sediul Grădiniței cu Program Prelungit “Zâna Zorilor”, Cluj-Napoca, str. Sighișoarei, nr. 15, tel. 0264453188, e-mail: gradinita58@yahoo.com.
                                                                Director,






     Lendel Ioana-Maria
